CELEX: 32017R2295
Language: sk
Date: 2017-09-04 00:00:00
Title: Delegované nariadenie Komisie (EÚ) 2017/2295 zo 4. septembra 2017, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre zverejňovanie zaťažených a nezaťažených aktív (Text s významom pre EHP )

13.12.2017   
               
               
                  SK
               
               
                  Úradný vestník Európskej únie
               
               
                  L 329/6
               
            DELEGOVANÉ NARIADENIE KOMISIE (EÚ) 2017/2295
      zo 4. septembra 2017,
      ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre zverejňovanie zaťažených a nezaťažených aktív
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 443 štvrtý pododsek,
      keďže:
      
                  (1)
               
               
                  Podľa článku 443 prvého pododseku nariadenia (EÚ) č. 575/2013 vydal Európsky orgán pre bankovníctvo (EBA) 27. júna 2014 usmernenia k zverejňovaniu zaťažených a nezaťažených aktív („usmernenia EBA k zverejňovaniu“ (2)). V článku 443 druhom pododseku nariadenia (EÚ) č. 575/2013 sa stanovuje, že orgán EBA má vypracovať návrh regulačných technických predpisov s cieľom spresniť zverejňovanie bilančnej hodnoty podľa triedy expozície a kvality aktív a celkovú sumu bilančnej hodnoty, ktorá je nezaťažená, pričom zohľadní odporúčanie Európskeho výboru pre systémové riziká ESRB/2012/2 z 20. decembra 2012 o financovaní úverových inštitúcií („odporúčanie ESRB/2012/2“) (3), ak orgán EBA vo svojej správe usúdi, že takéto dodatočné zverejnenie ponúka spoľahlivé a zmysluplné informácie. V správe orgánu EBA o zaťaženosti aktív (4) sa dospelo k záveru, že zverejňovanie zaťaženosti v Únii je zásadne dôležité, keďže účastníkom trhu umožňuje lepšie pochopiť a analyzovať profily inštitúcie týkajúce sa likvidity a platobnej schopnosti a porovnávať tieto profily vo všetkých členských štátoch jasným a konzistentným spôsobom. Na základe uvedených záverov orgán EBA vypracoval návrh regulačných technických predpisov s cieľom zabezpečiť plne harmonizovaný prístup k zverejňovaniu zaťaženosti aktív.
               
            
                  (2)
               
               
                  Usmernenia EBA k zverejňovaniu sa vzťahujú na zaťažené aj nezaťažené aktíva. Je to preto, že v článku 443 prvom pododseku nariadenia (EÚ) č. 575/2013 sa požaduje, aby sa zohľadnilo odporúčanie ESRB/2012/2, a najmä odporúčanie D – trhová transparentnosť vo vzťahu k zaťaženosti aktív „odporúčanie D“). V bode 1 písm. a) odporúčania D sa odporúča zverejňovanie zaťažených a nezaťažených aktív. V článku 443 druhom pododseku nariadenia (EÚ) č. 575/2013 sa rovnako stanovuje, že pri vypracúvaní návrhu regulačných technických predpisov podľa uvedeného pododseku sa má zohľadniť odporúčanie ESRB/2012/2. Okrem toho zaťažené aktíva treba zahrnúť do takýchto predpisov s cieľom zabezpečiť, aby zverejnenie ponúkalo spoľahlivé a zmysluplné informácie. Preto by sa mali zverejňovať zaťažené aj nezaťažené aktíva.
               
            
                  (3)
               
               
                  V odporúčaní D sa orgánu EBA radilo, aby pri vypracúvaní usmernení EBA k zverejňovaniu bolo zabezpečené, aby úroveň a vývoj aktív zaťažených v prospech centrálnych bánk, ako aj objem pomoci v podobe likvidity od centrálnych bánk, nemohli byť zistené. Uvedená rada bola rovnako zohľadnená v tomto nariadení.
               
            
                  (4)
               
               
                  Zaťažené aktíva alebo prijatý kolaterál a iné podsúvahové položky môžu byť založené na zabezpečenie financovania. Preto, aby účastníci trhu mohli lepšie pochopiť a analyzovať profily inštitúcií týkajúce sa likvidity a platobnej schopnosti a mať prístup k informáciám o dostupnosti aktív na zabezpečenie financovania, by inštitúcie mali zverejňovať zaťaženosť všetkých súvahových aktív a zaťaženosť všetkých podsúvahových položiek samostatne. Zverejňovanie by sa malo vzťahovať na všetok prijatý kolaterál, vznikajúci zo všetkých súvahových a podsúvahových transakcií bez ohľadu na ich splatnosť, a to aj vrátane všetkých operácií s centrálnymi bankami. Hoci aktíva zverejnené ako nezaťažené aktíva zahŕňajú aktíva zaťažené v dôsledku všetkých operácií s ktoroukoľvek protistranou (vrátane centrálnych bánk), nie je nevyhnutné zverejňovať zaťaženosť vyplývajúcuz operácií s centrálnymi bankami samostatne od zaťaženosti vyplývajúcej z operácií s inými protistranami. Tým nie je dotknutá sloboda centrálnych bánk stanoviť spôsoby pre zverejňovanie núdzovej pomoci na zabezpečenie likvidity.
               
            
                  (5)
               
               
                  S cieľom zabezpečiť konzistentnosť a podporiť porovnateľnosť a transparentnosť by ustanovenia týkajúce sa vzorov na zverejňovanie zaťaženosti mali vychádzať z požiadaviek na vykazovanie zaťaženosti stanovených vo vykonávacom nariadení Komisie (EÚ) č. 680/2014 (5). V snahe zamedziť neúmyselným dôsledkom (ako je možnosť identifikovať núdzové financovanie od centrálnej banky) sú však potrebné určité odchýlky. Aj s prihliadnutím na odporúčanie D by zverejňovanie informácií týkajúcich sa objemu zaťažených a nezaťažených aktív malo byť založené najmä na mediánových hodnotách a nie na hodnotách v danom časovom bode, ako sa požaduje v prílohe XVII k vykonávaciemu nariadeniu (EÚ) č. 680/2014. Podobne úroveň podrobnosti informácií, ktoré sa majú zverejňovať pre konkrétne hodnoty a transakcie, by mala byť nižšia než úroveň informácií, ktorá sa vzťahuje na požiadavky na vykazovanie stanovené vo vykonávacom nariadení (EÚ) č. 680/2014. Okrem toho, keďže zaťaženosť aktív závisí vo veľkej miere od rizikového profilu a podnikateľského modelu dotknutej inštitúcie, by kvantitatívne údaje mali byť doplnené o slovné informácie.
               
            
                  (6)
               
               
                  Požiadavky na zverejňovanie pre zaťažené a nezaťažené aktíva, a najmä požiadavky na zverejňovanie týkajúce sa prevedených aktív, založených aktív a podsúvahového prijatého a poskytnutého kolaterálu, by sa mali uplatňovať navyše ku všetkým existujúcim požiadavkám na zverejňovanie podľa uplatniteľného účtovného rámca.
               
            
                  (7)
               
               
                  S cieľom zabezpečiť primerané uplatňovanie požiadaviek na zverejňovanie stanovených v článku 443 nariadenia (EÚ) č. 575/2013 v prípade menších inštitúcií, ktorých úroveň zaťaženosti aktív nie je významná, by sa od takýchto menších inštitúcií nemali vyžadovať informácie o kvalite zaťažených a nezaťažených aktív. Informácie o kvalite zaťažených a nezaťažených aktív („ukazovatele kvality aktív“) sú založené na vlastnostiach kvality aktív priradených aktívam s mimoriadne vysokou likviditou a kreditnou kvalitou a aktívam s vysokou likviditou a kreditnou kvalitou v zmysle vymedzenia v delegovanom nariadení Komisie (EÚ) 2015/61 (6). Keďže na investičné spoločnosti, ktoré nie sú súčasťou bankovej skupiny, sa nevzťahuje uvedené delegované nariadenie, a vzhľadom na to, že v prípadoch, keď investičné spoločnosti sú súčasťou bankovej skupiny, sa príslušné informácie zverejňujú na konsolidovanom základe, je vhodné oslobodiť od zverejňovania informácií o kvalite zaťažených a nezaťažených aktív rovnako investičné spoločnosti, aby sa zamedzilo vzniku neprimeraných nákladov.
               
            
                  (8)
               
               
                  Vzhľadom na túto novú požiadavku poskytovať informácie o ukazovateľoch kvality aktív by uplatňovanie ustanovení týkajúcich sa zverejňovania takýchto ukazovateľov malo byť odložené o jeden rok, aby inštitúcie mali možnosť vyvinúť potrebné systémy IT.
               
            
                  (9)
               
               
                  Toto nariadenie vychádza z návrhu regulačných technických predpisov, ktoré orgán EBA predložil Komisii.
               
            
                  (10)
               
               
                  Orgán EBA vykonal otvorené verejné konzultácie k návrhu regulačných technických predpisov, z ktorých toto nariadenie vychádza, analyzoval možné súvisiace náklady a prínosy a požiadal Skupinu zainteresovaných strán v bankovníctve vytvorenú v súlade s článkom 37 nariadenia Európskeho parlamentu a Rady (EÚ) č. 1093/2010 o stanovisko (7),
               
            PRIJALA TOTO NARIADENIE:
      Článok 1
      Požiadavky na zverejňovanie pre všetky inštitúcie
      1.   Inštitúcie zverejňujú hodnotu zaťažených a nezaťažených aktív podľa uplatniteľného účtovného rámca podľa typu aktív v stĺpcoch C010, C040, C060 a C090 vzoru A prílohy I a v súlade s pokynmi uvedenými v prílohe II.
      2.   Inštitúcie zverejňujú informácie o prijatom kolaterále podľa typu aktív v stĺpcoch C010 a C040 vzoru B prílohy I a v súlade s pokynmi uvedenými v prílohe II.
      3.   Inštitúcie zverejňujú záväzky spojené so zaťaženými aktívami a s prijatým kolaterálom, ako je stanovené vo vzore C prílohy I, v súlade s pokynmi uvedenými v prílohe II.
      4.   Inštitúcie zverejňujú slovné informácie týkajúce sa vplyvu ich podnikateľského modelu na ich úroveň zaťaženosti a významu zaťaženosti v ich podnikateľskom modeli, ako je stanovené vo vzore D prílohy I, v súlade s pokynmi uvedenými v prílohe II.
      Článok 2
      Dodatočné požiadavky na zverejňovanie pre určité inštitúcie
      1.   Inštitúcie, ktoré spĺňajú podmienky stanovené v odseku 2, zverejňujú navyše k informáciám uvedeným v článku 1:
      
                  a)
               
               
                  ukazovatele kvality aktív podľa typu aktív v stĺpcoch C030, C050, C080 a C100, ako je stanovené vo vzore A prílohy I, v súlade s pokynmi uvedenými v prílohe II;
               
            
                  b)
               
               
                  ukazovatele kvality aktív podľa typov prijatého kolaterálu a emitovaných dlhových cenných papierov vrátane krytých dlhopisov a cenných papierov krytých aktívami (ABS) v stĺpcoch C030 a C060, ako je stanovené vo vzore B prílohy I, v súlade s pokynmi uvedenými v prílohe II.
               
            2.   Odsek 1 sa uplatňuje len na úverové inštitúcie, ktoré spĺňajú ktorúkoľvek z týchto podmienok:
      
                  a)
               
               
                  ich celkové aktíva vypočítané v súlade s bodom 1.6 odsekom 10 prílohy XVII k nariadeniu (EÚ) č. 680/2014 predstavujú viac ako 30 miliárd EUR;
               
            
                  b)
               
               
                  ich úroveň zaťaženosti aktív vypočítaná v súlade s bodom 1.6 odsekom 9 prílohy XVII k nariadeniu (EÚ) č. 680/2014 je vyššia ako 15 %.
               
            Článok 3
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Článok 2 sa uplatňuje od 2. januára 2019.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 4. septembra 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 176, 27.6.2013, s. 1.
      
         (2)  Usmernia k zverejňovaniu zaťažených a nezaťažených aktív (EBA/GL/2014/03).
      
         (3)  Ú. v. EÚ C 119, 25.4.2013, s. 1.
      
         (4)  Správa orgánu EBA o zaťaženosti aktív, september 2015.
      
         (5)  Vykonávacie nariadenie Komisie (EÚ) č. 680/2014 zo 16. apríla 2014, ktorým sa stanovujú vykonávacie technické predpisy, pokiaľ ide o vykazovanie inštitúciami na účely dohľadu podľa nariadenia Európskeho parlamentu a Rady (EÚ) č. 575/2013 (Ú. v. EÚ L 191, 28.6.2014, s. 1).
      
         (6)  Delegované nariadenie Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1).
      
         (7)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).
      
         PRÍLOHA I
         
            Vzory na zverejňovanie
         
         Vzor A: Zaťažené a nezaťažené aktíva
         
            Vzor A – Zaťažené a nezaťažené aktíva
         
         
                      
                  
                  
                     
                        Účtovná hodnota zaťažených aktív
                     
                  
                  
                     
                        Reálna hodnota zaťažených aktív
                     
                  
                  
                     
                        Účtovná hodnota nezaťažených aktív
                     
                  
                  
                     
                        Reálna hodnota nezaťažených aktív
                     
                  
               
                      
                  
                  
                     
                        z toho teoreticky prípustné EHQLA a HQLA
                     
                  
                  
                      
                  
                  
                     
                        z toho teoreticky prípustné EHQLA a HQLA
                     
                  
                  
                      
                  
                  
                     
                        z toho EHQLA a HQLA
                     
                  
                  
                      
                  
                  
                     
                        z toho EHQLA a HQLA
                     
                  
               
                     010
                  
                  
                     030
                  
                  
                     040
                  
                  
                     050
                  
                  
                     060
                  
                  
                     080
                  
                  
                     090
                  
                  
                     100
                  
               
                     
                        010
                     
                  
                  
                     
                        Aktíva vykazujúcej inštitúcie
                     
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     030
                  
                  
                     Nástroje vlastného imania
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     040
                  
                  
                     Dlhové cenné papiere
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     050
                  
                  
                     z toho: kryté dlhopisy
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     060
                  
                  
                     z toho: cenné papiere kryté aktívami
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     070
                  
                  
                     z toho: emitované orgánmi verejnej správy
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     080
                  
                  
                     z toho: emitované finančnými korporáciami
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     090
                  
                  
                     z toho: emitované nefinančnými korporáciami
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     120
                  
                  
                     Iné aktíva
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     121
                  
                  
                     z toho: …
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               Vzor B: Prijatý kolaterál
         
            Vzor B – Prijatý kolaterál
         
         
                      
                  
                  
                     
                        Reálna hodnota zaťaženého prijatého kolaterálu alebo emitovaných vlastných dlhových cenných papierov
                     
                  
                  
                     
                        Nezaťažené
                     
                  
               
                     
                        Reálna hodnota prijatého kolaterálu alebo emitovaných vlastných dlhových cenných papierov, ktoré sú dostupné na účely zaťaženosti
                     
                  
               
                      
                  
                  
                     
                        z toho teoreticky prípustné EHQLA a HQLA
                     
                  
                  
                      
                  
                  
                     
                        z toho EHQLA a HQLA
                     
                  
               
                     010
                  
                  
                     030
                  
                  
                     040
                  
                  
                     060
                  
               
                     
                        130
                     
                  
                  
                     
                        Kolaterál prijatý vykazujúcou inštitúciou
                     
                  
                  
                      
                  
                  
                      
                  
                  
                      
                  
                  
                      
                  
               
                     140
                  
                  
                     Úvery na požiadanie
                  
                  
                      
                  
                  
                      
                  
                  
                      
                  
                  
                      
                  
               
                     150
                  
                  
                     Nástroje vlastného imania
                  
                  
                      
                  
                  
                      
                  
                  
                      
                  
                  
                      
                  
               
                     160
                  
                  
                     Dlhové cenné papiere
                  
                  
                      
                  
                  
                      
                  
                  
                      
                  
                  
                      
                  
               
                     170
                  
                  
                     z toho: kryté dlhopisy
                  
                  
                      
                  
                  
                      
                  
                  
                      
                  
                  
                      
                  
               
                     180
                  
                  
                     z toho: cenné papiere kryté aktívami
                  
                  
                      
                  
                  
                      
                  
                  
                      
                  
                  
                      
                  
               
                     190
                  
                  
                     z toho: emitované orgánmi verejnej správy
                  
                  
                      
                  
                  
                      
                  
                  
                      
                  
                  
                      
                  
               
                     200
                  
                  
                     z toho: emitované finančnými korporáciami
                  
                  
                      
                  
                  
                      
                  
                  
                      
                  
                  
                      
                  
               
                     210
                  
                  
                     z toho: emitované nefinančnými korporáciami
                  
                  
                      
                  
                  
                      
                  
                  
                      
                  
                  
                      
                  
               
                     220
                  
                  
                     Úvery a preddavky iné než úvery na požiadanie
                  
                  
                      
                  
                  
                      
                  
                  
                      
                  
                  
                      
                  
               
                     230
                  
                  
                     Iný prijatý kolaterál
                  
                  
                      
                  
                  
                      
                  
                  
                      
                  
                  
                      
                  
               
                     231
                  
                  
                     z toho: …
                  
                  
                      
                  
                  
                      
                  
                  
                      
                  
                  
                      
                  
               
                     
                        240
                     
                  
                  
                     
                        Emitované vlastné dlhové cenné papiere iné než vlastné kryté dlhopisy alebo cenné papiere kryté aktívami
                     
                  
                  
                      
                  
                  
                      
                  
                  
                      
                  
                  
                      
                  
               
                     
                        241
                     
                  
                  
                     
                        Emitované a ešte nezaložené vlastné kryté dlhopisy a cenné papiere kryté aktívami
                     
                  
                  
                      
                  
                  
                      
                  
                  
                      
                  
                  
                      
                  
               
                     
                        250
                     
                  
                  
                     
                        CELKOVÉ AKTÍVA, PRIJATÝ KOLATERÁL A EMITOVANÉ VLASTNÉ DLHOVÉ CENNÉ PAPIERE
                     
                  
                  
                      
                  
                  
                      
                  
                  
                      
                  
                  
                      
                  
               Vzor C: Zdroje zaťaženosti
         
            Vzor C – Zdroje zaťaženosti
         
         
                      
                  
                  
                     
                        Zodpovedajúce záväzky, podmienené záväzky alebo požičané cenné papiere
                     
                  
                  
                     
                        Aktíva, prijatý kolaterál a emitované vlastné dlhové cenné papiere iné než zaťažené kryté dlhopisy a ABS
                     
                  
               
                     010
                  
                  
                     030
                  
               
                     
                        010
                     
                  
                  
                     
                        Účtovná hodnota vybraných finančných záväzkov
                     
                  
                  
                      
                  
                  
                      
                  
               
                     011
                  
                  
                     z toho: …
                  
                  
                      
                  
                  
                      
                  
               Vzor D: Sprievodné slovné informácie
         
            Vzor D – Sprievodné slovné informácie
         
         Slovné informácie o vplyve podnikateľského modelu na zaťaženosť aktív a význame zaťaženosti v podnikateľskom modeli inštitúcie, ktoré používateľom poskytujú kontext pre zverejňované informácie požadované vo vzoroch A až C.
      
      
         PRÍLOHA II
         
            Pokyny na vypĺňanie vzorov na zverejňovanie
         
         
                  
                     1.
                  
                  
                     Inštitúcie zverejňujú položky uvedené v tabuľkách 1 až 7 rovnakým spôsobom, ako sa vykazujú podľa prílohy XVI k vykonávaciemu nariadeniu Komisie (EÚ) č. 680/2014, ak nie je v uvedených tabuľkách osobitne uvedené inak.
                     Položky uvedené v bode 1 sa vykazujú použitím mediánových hodnôt. Mediánové hodnoty sú štvrťročné kĺzavé mediány za predchádzajúcich dvanásť mesiacov a sú určené interpoláciou.
                     Keď sa zverejňovanie vykonáva na konsolidovanom základe, uplatňovaným rozsahom pôsobnosti konsolidácie je rozsah pôsobnosti prudenciálnej konsolidácie v zmysle vymedzenia v prvej časti hlave II kapitole 2 oddiele 2 nariadenia (EÚ) č. 575/2013.
                  
               
            Vzor A – Zaťažené a nezaťažené aktíva
         
         Tabuľka 1: Pokyny týkajúce sa jednotlivých riadkov vzoru A
         
                     
                        Riadky
                     
                  
                  
                     
                        Odkazy na právne predpisy a pokyny
                     
                  
               
                     010
                  
                  
                     
                        Aktíva vykazujúcej inštitúcie [medzinárodné účtovné štandardy (IAS) 1 odsek 9 písm. a), návod na implementáciu 6]
                     
                     Celkové aktíva inštitúcie evidované v jej súvahe, s výnimkou vlastných dlhových cenných papierov a vlastných nástrojov vlastného imania, keď uplatniteľné účtovné štandardy umožňujú ich vykázanie v súvahe. Hodnota zverejnená v tomto riadku je medián súm štyroch štvrťročných hodnôt ku koncu obdobia za predchádzajúcich dvanásť mesiacov pre riadky 030, 040 a 120.
                  
               
                     030
                  
                  
                     
                        Nástroje vlastného imania
                     
                     Mediánové hodnoty položky „nástroje vlastného imania“, ako sú vykázané v riadku 030 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014, s výnimkou vlastných nástrojov vlastného imania, keď uplatniteľné účtovné štandardy umožňujú ich vykázanie v súvahe.
                  
               
                     040
                  
                  
                     
                        Dlhové cenné papiere
                     
                     Mediánové hodnoty položky „dlhové cenné papiere“, ako sú vykázané v riadku 040 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014, s výnimkou vlastných dlhových cenných papierov, keď uplatniteľné účtovné štandardy umožňujú ich vykázanie v súvahe.
                  
               
                     050
                  
                  
                     
                        z toho: kryté dlhopisy
                     
                     Mediánové hodnoty položky „z toho: kryté dlhopisy“, ako sú vykázané v riadku 050 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     060
                  
                  
                     
                        z toho: cenné papiere kryté aktívami
                     
                     Mediánové hodnoty položky „z toho: cenné papiere kryté aktívami“, ako sú vykázané v riadku 060 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     070
                  
                  
                     
                        z toho: emitované orgánmi verejnej správy
                     
                     Mediánové hodnoty položky „z toho: emitované orgánmi verejnej správy“, ako sú vykázané v riadku 070 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     080
                  
                  
                     
                        z toho: emitované finančnými korporáciami
                     
                     Mediánové hodnoty položky „z toho: emitované finančnými korporáciami“, ako sú vykázané v riadku 080 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     090
                  
                  
                     
                        z toho: emitované nefinančnými korporáciami
                     
                     Mediánové hodnoty položky „z toho: emitované nefinančnými korporáciami“, ako sú vykázané v riadku 090 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     120
                  
                  
                     
                        Iné aktíva
                     
                     Mediánová hodnota iných aktív inštitúcie evidovaných v súvahe okrem tých, ktoré sú zverejnené v už uvedených riadkoch a ktoré sa odlišujú od vlastných dlhových cenných papierov a vlastných nástrojov vlastného imania, ktoré inštitúcia neuskutočňujúca vykazovanie podľa štandardov IFRS nesmie prestať vykazovať v súvahe. V tomto prípade sa vlastné dlhové nástroje zahŕňajú do riadku 240 vzoru B a vlastné nástroje vlastného imania sa do vykazovania zaťaženosti aktív nezahrňujú.
                     Iné aktíva zahŕňajú hotovosť (držba národných a cudzích bankoviek a mincí v obehu, ktoré sa bežne používajú na uskutočňovanie platieb), úvery na požiadanie [IAS 1 odsek 54 písm. i)] vrátane zostatku pohľadávok na požiadanie v centrálnych bankách a iných inštitúciách, ako sú vykázané v riadku 020 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014. Iné aktíva zahŕňajú aj úvery a preddavky iné než úvery na požiadanie vrátane hypotekárnych úverov, ako sú vykázané v riadkoch 100 a 110 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014. Iné aktíva môžu zahŕňať aj nehmotné aktíva vrátane goodwillu, odložené daňové pohľadávky, nehnuteľnosti, stroje a iné fixné aktíva, derivátové aktíva, obrátené repoobchody a pohľadávky z výpožičky akcií.
                     Keď podkladovými aktívami a aktívami krycej skupiny ponechaných cenných papierov krytých aktívami (ABS) a ponechaných krytých dlhopisov sú úvery na požiadanie alebo úvery a preddavky iné ako úvery na požiadanie, takisto sa zahŕňajú do tohto riadku.
                  
               
                     121
                  
                  
                     
                        z toho: …
                     
                     Inštitúcie môžu určiť samostatne mediánovú hodnotu ktorejkoľvek zložky položky „iné aktíva“ v osobitnom riadku „z toho“, ak je to v kontexte používania zaťaženosti vo vzťahu k ich podnikateľskému modelu relevantné.
                  
               Tabuľka 2: Pokyny týkajúce sa jednotlivých stĺpcov vzoru A
         
                     
                        Stĺpce
                     
                  
                  
                     
                        Odkazy na právne predpisy a pokyny
                     
                  
               
                     010
                  
                  
                     
                        Účtovná hodnota zaťažených aktív
                     
                     Mediánová hodnota účtovnej hodnoty aktív držaných inštitúciou, ktoré sú zaťažené podľa bodu 1.7 prílohy XVII k vykonávaciemu nariadeniu (EÚ) č. 680/2014. Účtovná hodnota je hodnota, ktorá sa vykazuje na strane aktív v súvahe.
                  
               
                     030
                  
                  
                     
                        z toho: teoreticky prípustné EHQLA a HQLA
                     
                     Mediánová hodnota účtovnej hodnoty zaťažených aktív, ktoré sú teoreticky prípustné ako aktíva s mimoriadne vysokou likviditou a kreditnou kvalitou (EHQLA) a aktíva s vysokou likviditou a kreditnou kvalitou (HQLA). Na účely tohto nariadenia sú teoreticky prípustnými zaťaženými EHQLA a teoreticky prípustnými zaťaženými HQLA tie aktíva, ktoré sú uvedené v článkoch 11, 12 a 13 delegovaného nariadenia Komisie (EÚ) 2015/61 a ktoré by spĺňali všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ak by nemali status zaťažených aktív v súlade s prílohou XVII k vykonávaciemu nariadeniu (EÚ) č. 680/2014. Teoreticky prípustné zaťažené EHQLA a teoreticky prípustné zaťažené HQLA musia rovnako spĺňať požiadavky špecifické pre triedy expozícií stanovené v článkoch 10 až 16 a článkoch 35 až 37 delegovaného nariadenia (EÚ) 2015/61. Účtovnou hodnotou teoreticky prípustných zaťažených EHQLA a teoreticky prípustných zaťažených HQLA je účtovná hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
                     040
                  
                  
                     
                        Reálna hodnota zaťažených aktív
                     
                     Mediánová hodnota položky „reálna hodnota zaťažených aktív“, ako je vykázaná v stĺpci 040 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                     V prípade jednotlivých tried expozícií je zverejnenou reálnou hodnotou mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                  
               
                     050
                  
                  
                     
                        z toho: teoreticky prípustné EHQLA a HQLA
                     
                     Mediánová hodnota reálnej hodnoty zaťažených aktív, ktoré sú teoreticky prípustné ako EHQLA a HQLA. Na účely tohto nariadenia sú teoreticky prípustnými zaťaženými EHQLA a teoreticky prípustnými zaťaženými HQLA tie aktíva, ktoré sú uvedené v článkoch 11, 12 a 13 delegovaného nariadenia (EÚ) 2015/61 a ktoré by spĺňali všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ak by nemali status zaťažených aktív v súlade s prílohou XVII k vykonávaciemu nariadeniu (EÚ) č. 680/2014. Teoreticky prípustné zaťažené EHQLA a teoreticky prípustné zaťažené HQLA musia rovnako spĺňať požiadavky špecifické pre triedy expozícií stanovené v článkoch 10 až 16 a článkoch 35 až 37 delegovaného nariadenia (EÚ) 2015/61. Reálnou hodnotou teoreticky prípustných zaťažených EHQLA a teoreticky prípustných zaťažených HQLA je reálna hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
                     060
                  
                  
                     
                        Účtovná hodnota nezaťažených aktív
                     
                     Mediánová hodnota položky „účtovná hodnota nezaťažených aktív“, ako je vykázaná v stĺpci 060 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                  
               
                     080
                  
                  
                     
                        z toho: EHQLA a HQLA
                     
                     Mediánová hodnota účtovnej hodnoty nezaťažených aktív EHQLA a HQLA, ako sú uvedené v článkoch 11, 12 a 13 delegovaného nariadenia (EÚ) 2015/61 a ktoré spĺňajú všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ako aj požiadavky špecifické pre triedy expozícií stanovené v článkoch 10 až 16 a článkoch 35 až 37 uvedeného delegovaného nariadenia. Účtovnou hodnotou aktív EHQLA a HQLA je účtovná hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
                     090
                  
                  
                     
                        Reálna hodnota nezaťažených aktív
                     
                     Mediánová hodnota položky „reálna hodnota nezaťažených aktív“, ako je vykázaná v stĺpci 090 vzoru F 32.01 (AE-ASS) prílohy XVI k vykonávaciemu nariadeniu (EÚ) č. 680/2014.
                     V prípade jednotlivých tried expozícií je zverejnenou reálnou hodnotou mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                  
               
                     100
                  
                  
                     
                        z toho: EHQLA a HQLA
                     
                     Mediánová hodnota reálnej hodnoty nezaťažených aktív EHQLA a HQLA, ako sú uvedené v článkoch 11, 12 a 13 delegovaného nariadenia (EÚ) 2015/61 a ktoré spĺňajú všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ako aj požiadavky špecifické pre triedy expozícií stanovené v článkoch 10 až 16 a článkoch 35 až 37 uvedeného delegovaného nariadenia. Reálnou hodnotou aktív EHQLA a HQLA je reálna hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
            Vzor B – Prijatý kolaterál
         
         Tabuľka 3: Pokyny týkajúce sa jednotlivých riadkov vzoru B
         
                     
                        Riadky
                     
                  
                  
                     
                        Odkazy na právne predpisy a pokyny
                     
                  
               
                     130
                  
                  
                     
                        Kolaterál prijatý vykazujúcou inštitúciou
                     
                     Všetky triedy kolaterálu prijatého inštitúciou. V tomto riadku sa zverejňujú všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov. Celkovou hodnotou kolaterálu prijatého inštitúciou je medián súm štyroch štvrťročných hodnôt ku koncu obdobia za predchádzajúcich dvanásť mesiacov pre riadky 140 až 160, 220 a 230.
                  
               
                     140
                  
                  
                     
                        Úvery na požiadanie
                     
                     V tomto riadku sa zverejňuje mediánová hodnota kolaterálu prijatého inštitúciou, ktorý tvoria úvery na požiadanie (pozri odkazy na právne predpisy a pokyny týkajúce sa riadku 120 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     150
                  
                  
                     
                        Nástroje vlastného imania
                     
                     Mediánová hodnota kolaterálu prijatého inštitúciou, ktorý tvoria nástroje vlastného imania (pozri odkazy na právne predpisy a pokyny týkajúce sa riadku 030 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     160
                  
                  
                     
                        Dlhové cenné papiere
                     
                     Mediánová hodnota kolaterálu prijatého inštitúciou, ktorý tvoria dlhové cenné papiere (pozri odkazy na právne predpisy a pokyny týkajúce sa riadku 040 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     170
                  
                  
                     
                        z toho: kryté dlhopisy
                     
                     Mediánová hodnota kolaterálu prijatého inštitúciou, ktorý tvoria kryté dlhopisy (pozri odkazy na právne predpisy a pokyny týkajúce sa riadku 050 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     180
                  
                  
                     
                        z toho: cenné papiere kryté aktívami
                     
                     Mediánová hodnota kolaterálu prijatého inštitúciou, ktorý tvoria cenné papiere kryté aktívami (pozri odkazy na právne predpisy a pokyny týkajúce sa riadku 060 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     190
                  
                  
                     
                        z toho: emitované orgánmi verejnej správy
                     
                     Mediánová hodnota kolaterálu prijatého inštitúciou, ktorý tvoria dlhové cenné papiere emitované orgánmi verejnej správy (pozri odkazy na právne predpisy a pokyny týkajúce sa riadku 070 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     200
                  
                  
                     
                        z toho: emitované finančnými korporáciami
                     
                     Mediánová hodnota kolaterálu prijatého inštitúciou, ktorý tvoria dlhové cenné papiere emitované finančnými korporáciami (pozri odkazy na právne predpisy a pokyny týkajúce sa riadku 080 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     210
                  
                  
                     
                        z toho: emitované nefinančnými korporáciami
                     
                     Mediánová hodnota kolaterálu prijatého inštitúciou, ktorý tvoria dlhové cenné papiere emitované nefinančnými korporáciami (pozri odkazy na právne predpisy a pokyny týkajúce sa riadku 090 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     220
                  
                  
                     
                        Úvery a preddavky iné než úvery na požiadanie
                     
                     Mediánová hodnota kolaterálu prijatého inštitúciou, ktorý tvoria úvery a preddavky iné než úvery na požiadanie (pozri odkazy na právne predpisy a pokyny týkajúce sa riadku 120 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     230
                  
                  
                     
                        Iný prijatý kolaterál
                     
                     Mediánová hodnota kolaterálu prijatého inštitúciou, ktorý tvoria iné aktíva (pozri odkazy na právne predpisy a pokyny týkajúce sa riadku 120 vzoru A). Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     231
                  
                  
                     
                        z toho: …
                     
                     Inštitúcie môžu určiť samostatne mediánovú hodnotu ktorejkoľvek zložky položky „iný kolaterál“ v osobitnom riadku „z toho“, ak je to v kontexte používania zaťaženosti vo vzťahu k ich podnikateľskému modelu relevantné. Patria sem všetky cenné papiere prijaté inštitúciou, ktorá je vypožičiavateľom, vo všetkých transakciách vypožičiavania cenných papierov.
                  
               
                     240
                  
                  
                     
                        Emitované vlastné dlhové cenné papiere iné než vlastné kryté dlhopisy alebo cenné papiere kryté aktívami (ABS)
                     
                     Mediánová hodnota položky „emitované vlastné dlhové cenné papiere iné než vlastné kryté dlhopisy alebo ABS“, ako sú vykázané v riadku 240 vzoru F 32.02 (AE-COL) prílohy XVI k vykonávaciemu nariadeniu (EÚ) č. 680/2014.
                  
               
                     241
                  
                  
                     
                        Emitované a ešte nezaložené vlastné kryté dlhopisy a cenné papiere kryté aktívami
                     
                     Mediánová hodnota položky „emitované a ešte nezaložené vlastné kryté dlhopisy a cenné papiere kryté aktívami“, ako sú vykázané v riadku 010 vzoru F 32.03 (AE-NPL) prílohy XVI k vykonávaciemu nariadeniu (EÚ) č. 680/2014. S cieľom predísť dvojitému započítavaniu sa v súvislosti s vlastnými krytými dlhopismi a cennými papiermi krytými aktívami emitovanými a ponechanými vykazujúcou inštitúciou uplatňuje toto pravidlo:
                     
                                 a)
                              
                              
                                 ak sú tieto cenné papiere založené, hodnota aktív krycej skupiny/podkladových aktív, ktorými sa kryjú, sa zverejňuje vo vzore A ako zaťažené aktíva. Zdrojom financovania v prípade založenia vlastných krytých dlhopisov a cenných papierov krytých aktívami je nová transakcia, v rámci ktorej dochádza k založeniu cenných papierov (financovanie zo strany centrálnej banky alebo iný typ zabezpečeného financovania), a nie pôvodná emisia krytých dlhopisov alebo cenných papierov krytých aktívami;
                              
                           
                                 b)
                              
                              
                                 ak tieto cenné papiere ešte nie sú založené, hodnota aktív krycej skupiny/podkladových aktív, ktorými sa kryjú tieto cenné papiere, sa vykazuje vo vzore A ako nezaťažené aktíva.
                              
                           
               
                     250
                  
                  
                     
                        Celkové aktíva, prijatý kolaterál a emitované vlastné dlhové cenné papiere
                     
                     Všetky aktíva inštitúcie evidované v jej súvahe, všetky triedy kolaterálu prijatého inštitúciou a emitované vlastné dlhové cenné papiere ponechané inštitúciou, ktoré nie sú emitovanými vlastnými krytými dlhopismi ani emitovanými vlastnými cennými papiermi krytými aktívami.
                     V tomto riadku sa uvádza medián súm štyroch štvrťročných hodnôt ku koncu obdobia za predchádzajúcich dvanásť mesiacov pre riadok 010 vo vzore A a riadky 130 a 240 vo vzore B.
                  
               Tabuľka 4: Pokyny týkajúce sa jednotlivých stĺpcov vzoru B
         
                     
                        Stĺpce
                     
                  
                  
                     
                        Odkazy na právne predpisy a pokyny
                     
                  
               
                     010
                  
                  
                     
                        Reálna hodnota zaťaženého prijatého kolaterálu alebo emitovaných vlastných dlhových cenných papierov
                     
                     Medián reálnej hodnoty prijatého kolaterálu, a to aj v rámci všetkých transakcií vypožičiavania cenných papierov, alebo vlastných dlhových cenných papierov emitovaných/ponechaných inštitúciou, ktoré sú zaťažené podľa článku 100 nariadenia (EÚ) č. 575/2013.
                     Reálnou hodnotou finančného nástroja je cena, ktorá by sa získala za predaj aktíva alebo bola zaplatená za prevod záväzku pri riadnej transakcii medzi účastníkmi trhu k dátumu ocenenia (pozri IFRS 13 Oceňovanie reálnou hodnotou). V prípade každej položky kolaterálu je zverejnenou reálnou hodnotou mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                  
               
                     030
                  
                  
                     
                        z toho: teoreticky prípustné EHQLA a HQLA
                     
                     Mediánová hodnota reálnej hodnoty zaťaženého prijatého kolaterálu, a to aj v rámci všetkých transakcií vypožičiavania cenných papierov, alebo vlastných dlhových cenných papierov držaných/ponechaných inštitúciou, ktoré sú teoreticky prípustné ako EHQLA a HQLA. Na účely tohto nariadenia sú teoreticky prípustnými zaťaženými EHQLA a teoreticky prípustnými zaťaženými HQLA položky prijatého kolaterálu alebo vlastných dlhových cenných papierov emitovaných/ponechaných inštitúciou, ktoré sú uvedené v článkoch 11, 12 a 13 delegovaného nariadenia (EÚ) 2015/61 a ktoré by spĺňali všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ak by nemali status zaťažených aktív v súlade s prílohou XVII k vykonávaciemu nariadeniu (EÚ) č. 680/2014. Teoreticky prípustné zaťažené EHQLA a zaťažené HQLA musia rovnako spĺňať požiadavky špecifické pre triedy expozícií stanovené v článkoch 10 až 16 a článkoch 35 až 37 delegovaného nariadenia (EÚ) 2015/61. Reálnou hodnotou teoreticky prípustných zaťažených EHQLA a teoreticky prípustných zaťažených HQLA je reálna hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
                     040
                  
                  
                     
                        Reálna hodnota prijatého kolaterálu alebo emitovaných vlastných dlhových cenných papierov, ktoré sú dostupné na účely zaťaženosti
                     
                     Medián reálnej hodnoty kolaterálu prijatého inštitúciou, a to aj v rámci všetkých transakcií vypožičiavania cenných papierov, ktorý je nezaťažený, ale dostupný na účely zaťaženosti, keďže inštitúcia ho môže predať alebo opäť založiť v prípade, že nedôjde k zlyhaniu vlastníka kolaterálu. Zahŕňa aj reálnu hodnotu emitovaných vlastných dlhových cenných papierov iných než vlastné kryté dlhopisy alebo sekuritizačné pozície, ktoré sú nezaťažené, ale dostupné na účely zaťaženosti. V prípade každej položky kolaterálu je zverejnenou reálnou hodnotou mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                  
               
                     060
                  
                  
                     
                        z toho: EHQLA a HQLA
                     
                     Mediánová hodnota reálnej hodnoty nezaťaženého prijatého kolaterálu alebo emitovaných vlastných dlhových cenných papierov, ktoré daná inštitúcia drží/si ponechala, iné ako vlastné kryté dlhopisy alebo sekuritizačné pozície dostupné na účely zaťaženosti, ktoré sa kvalifikujú ako EHQLA a HQLA, ako sú uvedené v článkoch 11, 12 a 13 delegovaného nariadenia (EÚ) 2015/61 a ktoré spĺňajú všeobecné a prevádzkové požiadavky stanovené v článkoch 7 a 8 uvedeného delegovaného nariadenia, ako aj požiadavky špecifické pre triedy expozícií stanovené v článkoch 10 až 16 a článkoch 35 až 37 uvedeného delegovaného nariadenia. Reálnou hodnotou aktív EHQLA a HQLA je reálna hodnota pred uplatnením zrážok (haircutov) stanovených v článkoch 10 až 16 delegovaného nariadenia (EÚ) 2015/61.
                  
               
            Vzor C – Zdroje zaťaženosti
         
         Tabuľka 5: Pokyny týkajúce sa jednotlivých riadkov vzoru C
         
                     
                        Riadky
                     
                  
                  
                     
                        Odkazy na právne predpisy a pokyny
                     
                  
               
                     010
                  
                  
                     
                        Účtovná hodnota vybraných finančných záväzkov
                     
                     Mediánová hodnota položky „účtovná hodnota vybraných finančných záväzkov“, ako je vykázaná v riadku 010 vzoru F 32.04 (AE-SOU) prílohy XVI k vykonávaciemu nariadeniu (EÚ) č. 680/2014.
                  
               
                     011
                  
                  
                     
                        z toho: …
                     
                     Inštitúcie môžu určiť samostatne mediánovú hodnotu ktorejkoľvek zložky položky „účtovná hodnota vybraných finančných záväzkov“ v osobitnom riadku „z toho“, najmä vtedy, ak jedna časť zaťaženosti aktív súvisí so záväzkami a druhá časť s nimi nesúvisí, ak je to v kontexte používania zaťaženosti vo vzťahu k ich podnikateľskému modelu relevantné.
                  
               Tabuľka 6: Pokyny týkajúce sa jednotlivých stĺpcov vzoru C
         
                     
                        Stĺpce
                     
                  
                  
                     
                        Odkazy na právne predpisy a pokyny
                     
                  
               
                     010
                  
                  
                     
                        Zodpovedajúce záväzky, podmienené záväzky alebo požičané cenné papiere
                     
                     Mediánová hodnota položky „zodpovedajúce záväzky, podmienené záväzky alebo požičané cenné papiere“, ako sú vykázané v stĺpci 010 vzoru F 32.04 (AE-SOU) prílohy XVI k vykonávaciemu nariadeniu (EÚ) č. 680/2014. Zverejnenou reálnou hodnotou je mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                     Zahŕňajú sa záväzky bez akéhokoľvek súvisiaceho financovania, ako sú deriváty.
                  
               
                     030
                  
                  
                     
                        Aktíva, prijatý kolaterál a emitované vlastné cenné papiere iné než zaťažené kryté dlhopisy a cenné papiere kryté aktívami
                     
                     Hodnota aktív, prijatého kolaterálu a emitovaných vlastných cenných papierov iných než kryté dlhopisy a cenné papiere kryté aktívami, ktoré sú zaťažené v dôsledku odlišného typu transakcií týmto vykázaných.
                     S cieľom zabezpečiť súlad s kritériami vo vzoroch A a B sa pri aktívach inštitúcie evidovaných v súvahe zverejňuje mediánová hodnota ich účtovnej hodnoty, kým pri opätovne použitom prijatom kolaterále a zaťažených emitovaných vlastných cenných papieroch iných než kryté dlhopisy a cenné papiere kryté aktívami sa zverejňuje mediánová hodnota ich reálnej hodnoty. Zverejnenou reálnou hodnotou je mediánová hodnota rôznych reálnych hodnôt zistených na konci jednotlivých období vykazovania zohľadnených pri výpočte mediánu.
                     Zahŕňajú sa aj zaťažené aktíva bez zodpovedajúcich záväzkov.
                  
               
            Vzor D – Sprievodné slovné informácie
         
         Tabuľka 7: Konkrétne pokyny týkajúce sa vzoru D
         
            Odkazy na právne predpisy a pokyny
         
         Na účely vyplnenia vzoru D inštitúcie zverejňujú informácie uvedené v bodoch 1 a 2.
         
                     1.
                  
                  
                     Všeobecné slovné informácie o zaťaženosti aktív vrátane:
                     
                                 a)
                              
                              
                                 vysvetlenia prípadného rozdielu medzi rozsahom pôsobnosti konsolidácie na regulačné účely použitým na zverejňovanie zaťaženosti aktív a rozsahom pôsobnosti ponechaným na uplatňovanie požiadaviek na likviditu na konsolidovanom základe v zmysle vymedzenia v druhej časti kapitole 2 nariadenia (EÚ) č. 575/2013, ktorý sa používa na vymedzenie prípustnosti (E)HQLA;
                              
                           
                                 b)
                              
                              
                                 vysvetlenia prípadného rozdielu medzi založenými a prevedenými aktívami v súlade s uplatniteľnými účtovnými rámcami a tým, ako ich uplatňuje inštitúcia na jednej strane a zaťaženými aktívami a údajom o prípadnom rozdielnom zaobchádzaní s transakciami, ako napríklad keď sa určité transakcie považujú za vedúce k založeniu alebo prevedeniu aktív, ale nie k zaťaženosti aktív, na strane druhej, alebo naopak;
                              
                           
                                 c)
                              
                              
                                 hodnoty expozície použitej na účely zverejňovania a vysvetlenia toho, ako sa mediánové hodnoty expozície odvodzujú.
                              
                           
               
                     2.
                  
                  
                     Slovné informácie týkajúce sa vplyvu podnikateľského modelu inštitúcie na jej úroveň zaťaženosti a významu zaťaženosti v modeli financovania inštitúcie vrátane:
                     
                                 a)
                              
                              
                                 hlavných zdrojov a druhov zaťaženosti prípadne s podrobným opisom zaťaženosti z dôvodu významnej činnosti s derivátmi, požičiavaním cenných papierov, repoobchodmi, emisiou krytých dlhopisov a sekuritizáciou;
                              
                           
                                 b)
                              
                              
                                 štruktúry zaťaženosti medzi subjektmi v rámci skupiny, a najmä toho, či úroveň zaťaženosti konsolidovanej skupiny pochádza od konkrétnych subjektov a či existuje významná vnútroskupinová zaťaženosť;
                              
                           
                                 c)
                              
                              
                                 informácií o nadmernom zabezpečení kolaterálom, najmä pokiaľ ide o kryté dlhopisy a cenné papiere kryté aktívami, a dosahu nadmerného zabezpečenia kolaterálom na úrovne zaťaženosti;
                              
                           
                                 d)
                              
                              
                                 dodatočných informácií o zaťaženosti aktív, kolaterálu a podsúvahových položiek a zdrojoch zaťaženosti podľa významných mien iných ako mena vykazovania podľa článku 415 ods. 2 nariadenia (EÚ) č. 575/2013;
                              
                           
                                 e)
                              
                              
                                 všeobecného opisu podielu položiek zahrnutých v stĺpci 060 „účtovná hodnota nezaťažených aktív“ vo vzore A prílohy I, ktoré by inštitúcia nepovažovala za dostupné na účely zaťaženosti pri bežnej obchodnej činnosti (napr. nehmotné aktíva vrátane goodwillu, odložené daňové pohľadávky, nehnuteľnosti, stroje a iné fixné aktíva, derivátové aktíva, obrátené repoobchody a pohľadávky z výpožičky akcií);
                              
                           
                                 f)
                              
                              
                                 hodnoty podkladových aktív a aktív krycej skupiny ponechaných cenných papierov krytých aktívami a ponechaných krytých dlhopisov a toho, či uvedené podkladové aktíva a aktíva krycej skupiny sú zaťažené alebo nezaťažené spolu s hodnotou súvisiacich ponechaných cenných papierov krytých aktívami a ponechaných krytých dlhopisov;
                              
                           
                                 g)
                              
                              
                                 ak je to pre vysvetlenie vplyvu podnikateľského modelu inštitúcie na jej úroveň zaťaženosti relevantné, podrobné údaje (prípadne vrátane kvantitatívnych informácií) o:
                                 
                                             i)
                                          
                                          
                                             druhoch a hodnotách zaťažených a nezaťažených aktív zahrnutých v riadku 120 vzoru A, ak sa v riadku 121 vzoru A poskytujú kvantitatívne informácie;
                                          
                                       
                                             ii)
                                          
                                          
                                             hodnotách a druhoch zaťažených aktív a podsúvahových položiek zahrnutých v riadku 010 vzoru C, ktoré nesúvisia so žiadnymi záväzkami, ak sa v riadku 011 vzoru C poskytujú kvantitatívne informácie.